שוק המסחר המקוון בישראל, המוערך בכ-8 מיליארד ש"ח, צמח בכ-30% בשלוש השנים האחרונות. פירוש הדבר הוא כמובן חוויה סוערת עבור כרטיסי האשראי וחשבונות העו"ש, אבל קצת יותר ברצינות, בשורה התחתונה, המשמעות היא כמות בלתי נתפסת של משלוחי מוצרים, העוברים בים, באוויר וביבשה, כל הדרך עד ללקוחות הקצה.
יותר מ-40% מהרכישות שלקוחות ישראלים מבצעים הינם מאתרים מחו"ל, כך שלא במקרה עלה נושא החדשנות, בין היתר בתחום השילוח הבינלאומי, לאחד מהנושאים הבוערים בהן עסקה ועידת GO-COMMERCE השנתית שהתקיימה במלון דיוויד אינטרקונטיננטל בתל אביב, בסימן "השראה לפעולה" וחדשנות בתחום הסחר האלקטרוני.
מבין חברות השילוח שהשתתפו בוועידה בלטה נוכחותה של חברת E-POST (אם שם החברה מוכר לכם אז כנראה שגם אתם הזמנתם חבילה מ-ASOS לאחרונה) שהגיעה לתערוכה עם בשורה: מהפכת משלוחים לנקודות חלוקה ולוקרים בפריסה ארצית, במחיר הזול בישראל - 9.90 לחבילה".
"לפי כל התחזיות, שוק המסחר המקוון בישראל צפוי יותר מלהכפיל את עצמו ולהגיע לכ-16 מיליארד ש"ח עד שנת 2020", אומר מנכ"ל E-post, יניב בן טובים, "השוק המקוון עתיד להוות כ-12% מסך שוק הקמעונאות. הגידול הזה יקרה מכיוון שיותר ויותר צרכנים ישראלים עוברים לרכישות באתרי אונלייןוכמו כן רשתות גדולותצפויות לפתוח את עצמן למסחר באינטרנט, כך שההיצע יגדל וכך גם הביקוש".
"כיום, מרבית אתרי הסחר האלקטרוני בישראל נותנים ללקוחותיהם את האופציה לבחור מבין שתי אפשרויות שילוח", אומר בן טובים, "שליחות עד לבית הלקוח – במחירים שנעים בין 22 ל 35 או שליחות בדואר רשום – במחירים שנעים בין 11 ל 18 למשלוח. במקרים רבים, האתר "סופג" חלק מהעלות הזו או את כולה ולכן לקוח הקצה מחויב במחירי שילוח זולים יותר", הוא אומר, אך מדגיש כי ישנם אתרים רבים בהם לקוח הקצה מחויב לשלם מחיר מלא בעבור השילוח.
על פי סקר מקיף שערכה חברת UPS בארצות הברית נשאלו לקוחות מהן הסיבות העיקריות שיגרמו להם לבצע רכישהבשווקי מכירה גדולים כמוEbay או AMAZON ולא באתרי הספקים עצמם , 3 מתוך 4 הסיבות המובילות היו קשורות לתחום השילוח, כאשר 51% מהנשאלים הודו כי משלוח חינם ישפיע על בחירתם, 49% יחליטו לפי מחיר המוצר הסופי בשקלול עלות המשלוח והמיסים, ואילו 39% אמרו שמהירות הגעת החבילה היא הפקטור המכריע בהחלטתם מהיכן להזמין.
בן טובים מעיד כי בעלי האתרים עובדים היום בסוג של ניגוד אינטרסים. "מצד אחד, העלויות הכספיות של תהליכי הלוגיסטיקה וההפצה של המשלוחים מכבידות מאוד על הרווחיות ולכן הם רוצים לשלם כמה שפחות על שירותי ההפצה. מצד שני, ברור היום לכולם שתהליך השילוח תופס חלק משמעותי מאוד בחוויית הקנייה של הלקוחות באתר ומשפיע באופן ישיר על בחירת הלקוח לחזור לרכוש באותו האתר בעתיד".
"למרות זאת, אנשי E-Post מעידים כי הם נתקלים בלא מעט בעלי אתרים שמה שמעניין אותם הוא שירות משלוחים זול ככל האפשר, בלי להיות מוטרדים מהדיסוננס שבין עלות השילוח ואיכות חוויית הקניה. "זה בדיוק הפתרון אותו אנחנו מציעים עם שירותי השילוח של E-POST", מסביר בן טובים, "שילוח מהיר, מקצועי ונוח במחיר הכי זול בישראל. לקוח הקצה יכול לבחור במעמד ההזמנה את הלוקר האוטומטי או נקודת החלוקה הנוחה ביותר בשבילו לאיסוף החבילה ואנחנו נדאג שהחבילה תגיע בתוך 72 שעות מקסימום. הלקוח יוכל לאסוף את החבילה בזמן שנוח לו, ללא תורים, ללא חיפושי חנייה ומבלי להמתין שעות בבית לשליח שיגיע אליו. זה כל הסיפור – חוויה מדהימה במחיר מדהים"
"אנחנו המלצרים של תחום ה E-commerce"
מנהל הפיתוח העסקי של E-POST, עידן שטרקמן, הגיע לתחום הלוגיסטיקה והשליחויות אחרי כ-20 שנה בתפקידי ניהול בכירים בתחום המסעדנות. "אני לא חושב שתשמע מבעלי מסעדות מנוסים משפט כמו 'אני רוצה את המלצרים הכי זולים שיש'. באירוח של לקוחות במסעדה, המלצר הינו בעל ההשפעה הגדולה ביותר על החוויה של הסועדים! הוא זה שבא בסופו של דבר במגע עם הלקוח – מלצר מדהים יכול לחפות על אוכל בינוני או שולחן צפוף אבל שום דבר לא יחפה על שירות גרוע של מלצר. אנחנו המלצרים של תחום הסחר המקוון".
שטרקמן ובן טובים מאמינים כי שילוח מקצועי, יעיל ואיכותי, בהתאם, עשוי לחפות על אתר מכירות פחות מושקע או אפילו על מחיר פחות תחרותי, " לא משנה כמה האתר יהיה מושקע וכמה המחירים בו יהיו תחרותיים, כאשר הלקוח צריך לחכות שבוע ויותר למשלוח שהזמין או לעמוד בתורים מייגעים בכדי לאסוף משלוח שהזמין", מסביר שטרקמן, "אז זה מה שבסופו של דבר הוא יזכור מחוויית הקנייה באותו אתר".
החלטנו שאנחנו מחזירים את לקוחות הקצה למרכז הבמה, לא כסיסמה, אלא באופן אמיתי", מוסיף שטרקמן, "אנחנו מבינים שלקוחות הקצה הם הלקוחות שלנולא פחות מבעלי האתרים עצמם. "השקענו הרבה משאבים ומחשבה במערכת רב ערוצית מתקדמת לטובת שירות לקוחות הקצה והיום אנו מורידים מבעלי האתרים את הצורך להתעסק בפניות של לקוחות בכל הקשור לנושאי השילוח וההפצה"
בנוסף למשלוחים מהעולם, עוד ועוד חברות ישראליות, שעד היום פעלו רק בחנויות אופליין, מבינות שהן חייבות להיכנס לתחום הסחר המקוון. סופר-פארם השיקה אתר סחר חדש, בחברת בשטראוס, שלא מכרה עד כה באופן ישיר לצרכן הסופי, החלו לשווק מכונות קפה ישירו ללקוחות הקצה וגם קבוצת פוקס פותחת זירת סחר מקבילה לקניון ענק שבו ישווקו כל מותגי החברה בנוסף למותגים בינלאומיים, בין היתר.
שטרקמן מאמין כי בנוסף לעסקים מקומיים אלו שירחיבו את פעילות המשלוחים שלהם בעתיד הקרוב, מגלים יותר ויותר אתרי סחר אלקטרוני בינלאומיים את הפוטנציאל של השוק הישראלי והוא מעריך כי "נראה יותר חברות מחו"ל שפותחות את האתרים שלהן למכירה בישראל".
"מבחינת ההערכות שלנו, חתמנו לאחרונה על רכישת קרקע עליו נקים מרכז לוגיסטי אשר ישתרע על שטח של 7500 מ"ר, קרוב לשדה התעופה בנתב"ג", חושף בן טובים, "וזאת כדי להיות ערוכים לגדילת החבילות אשר אמורות להיכנס לישראל בשנתיים הקרובות. הקירבה לשדה התעופה תקצר את זמני האספקה, ותבטיח מסירה ללקוח הקצה בטווחי זמן קצרים, במקרים מסוימים עוד באותו היום".